Document ID: 31994R3079

ΚΑΝΟΝΙΣΜΟΣ (ΕΚ) αριθ. 3079/94 ΤΗΣ ΕΠΙΤΡΟΠΗΣ της 16ης Δεκεμβρίου 1994 περί ονοματολογίας των χωρών για τις στατιστικές του εξωτερικού εμπορίου της Κοινότητας και του εμπορίου ανάμεσα στα κράτη μέλη της
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1736/75 του Συμβουλίου της 24ης Ιουνίου 1975 περί των στατιστικών του εξωτερικού εμπορίου της Κοινότητας και του εμπορίου μεταξύ των κρατών μελών της (1), όπως τροποποιήθηκε τελευταία από τον κανονισμό (ΕΟΚ) αριθ. 1629/88 (2), και ιδίως το άρθρο 41,
Εκτιμώντας:
ότι το άρθρο 35 του κανονισμού (ΕΟΚ) αριθ. 1736/75 απαιτεί την επεξεργασία των στοιχείων σύμφωνα με την ισχύουσα μορφή της ονοματολογίας των χωρών που περιλαμβάνονται στο παράρτημα Γ του κανονισμού αυτού-
ότι το άρθρο 36 του εν λόγω κανονισμού επιβάλλει στην Επιτροπή να δημοσιεύει στην Επίσημη Εφημερίδα των Ευρωπαϊκών Κοινοτήτων την ονοματολογία των χωρών με την ισχύουσα την 1η Ιανουαρίου κάθε έτους μορφή της-
ότι η ισχύουσα, κατά την 1η Ιανουαρίου 1994, έκδοση της ονοματολογίας ήταν προσαρτημένη στον κανονισμό (ΕΚ) αριθ. 3478/93 της Επιτροπής (3)- ότι, από την 1η Ιανουαρίου 1995, πρέπει να ληφθούν υπόψη οι τροποποιήσεις που απορρέουν από την έναρξη ισχύος της συμφωνίας σχετικά με τον Ευρωπαϊκό Οικονομικό Χώρο (4)- ότι πρέπει, επιπλέον, να γίνουν μικροαναπροσαρμογές κατά τρόπον ώστε να πληρούνται οι νέες στατιστικές και τεχνικές απαιτήσεις-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Στατιστικών Εξωτερικού Εμπορίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η έκδοση της ονοματολογίας των χωρών για τις στατιστικές εξωτερικού εμπορίου της Κοινότητας και του εμπορίου μεταξύ των κρατών μελών της, που ισχύει από την 1η Ιανουαρίου 1995, προσαρτάται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1994.

Labels: 3
18
19
5